Σχέδιο ΑΠΟΦΑΣΗΣ ΤΗΣ ΜΙΚΤΗΣ ΕΠΙΤΡΟΠΗΣ ΤΟΥ ΕΟX για την τροποποίηση του πρωτοκόλλου 31 της συμφωνίας ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών - Σχέδιο της Κοινής Θέσης της Κοινότητας

(υποβληθέν από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Το πρωτόκολλο 31 της συμφωνίας για τον ΕΟΧ περιέχει ειδικές διατάξεις σχετικά με τη συνεργασία μεταξύ της Κοινότητας και των κρατών ΕΟΧ-ΕΖΕΣ εκτός του πλαισίου των τεσσάρων ελευθεριών.

2. Το συνημμένο σχέδιο απόφασης της Μικτής Επιτροπής ΕΟΧ αποβλέπει στην τροποποίηση του πρωτοκόλλου 31 στον τομέα της εκπαίδευσης, της επαγγελματικής κατάρτισης και της νεολαίας. Προβλέπει πλαίσιο συνεργασίας και καθορίζει τους όρους για την πλήρη συμμετοχή των κρατών ΕΟΧ-ΕΖΕΣ στα κοινοτικά προγράμματα και τις δράσεις στον εν λόγω τομέα:

- B3-1 0 0 0 Α: «Προπαρασκευαστικές δράσεις για συνεργασία στους τομείς της πολιτικής για την εκπαίδευση και τη νεολαία - δαπάνη για τη διοικητική διαχείριση».

- B3-1 0 0 0: «Προπαρασκευαστικές δράσεις για συνεργασία στους τομείς της πολιτικής για την εκπαίδευσης και τη νεολαία».

3. Κατά την έννοια του άρθρου 1 παράγραφος 3 στοιχείο β) του κανονισμού (ΕΚ) αριθ. 2894/94 του Συμβουλίου σχετικά με ορισμένες λεπτομέρειες εφαρμογής της συμφωνίας για τον ΕΟΧ, το Συμβούλιο, κατόπιν προτάσεως της Επιτροπής, καθορίζει τη θέση της Κοινότητας, όσον αφορά αποφάσεις του είδους αυτού.

4. Το σχέδιο απόφασης της Μικτής Επιτροπής ΕΟΧ υποβάλλεται στο Συμβούλιο προς έγκριση. Η Επιτροπή ελπίζει ότι θα είναι σε θέση να παρουσιάσει τη θέση της Κοινότητας στη Μικτή Επιτροπή ΕΟΧ, τον Ιούνιο του 2001.

Σχέδιο ΑΠΟΦΑΣΗΣ ΤΗΣ ΜΙΚΤΗΣ ΕΠΙΤΡΟΠΗΣ ΤΟΥ ΕΟX για την τροποποίηση του πρωτοκόλλου 31 της συμφωνίας ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

Η ΜΙΚΤΗ ΕΠΙΤΡΟΠΗ TOY ΕΟΧ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία» και, ιδίως, τα άρθρα 86 και 98,

Εκτιμώντας τα εξής:

(1) Το πρωτόκολλο 31 της συμφωνίας τροποποιήθηκε με την απόφαση αριθ. ... της ... [1] της Μικτής Επιτροπής ΕΟΧ.

[1] ΕΕ L ...

(2) Είναι σκόπιμο να επεκταθεί η συνεργασία των συμβαλλομένων μερών στη συμφωνία για να περιληφθούν οι προπαρασκευαστικές δράσεις συνεργασίας στους τομείς της πολιτικής για την εκπαίδευση και τη νεολαία - δαπάνη για διοικητική διαχείριση.

(3) Είναι σκόπιμο να επεκταθεί η συνεργασία των συμβαλλομένων μερών στη συμφωνία για να περιληφθούν οι προπαρασκευαστικές δράσεις συνεργασίας στους τομείς της πολιτικής για την εκπαίδευση και τη νεολαία.

(4) Επομένως, το πρωτόκολλο 31 της συμφωνίας πρέπει να τροποποιηθεί ώστε να καταστεί δυνατή η επέκταση της εν λόγω συνεργασίας με ισχύ από 1ης Ιανουαρίου 2001,

ΑΠΟΦΑΣΙΖΕΙ:

Άρθρο 1

Το πρωτόκολλο 31 της συμφωνίας τροποποιείται ως εξής:

1. Η ακόλουθη παράγραφος παρεμβάλλεται μετά το άρθρο 4 παράγραφος 2 στοιχείο ε) (32000 D 1934):

"2ζ. Με ισχύ από 1ης Ιανουαρίου 2001, τα κράτη της ΕΖΕΣ συμμετέχουν στις κοινοτικές δράσεις που αναφέρονται στο ακόλουθα κονδύλια του προϋπολογισμού, τα οποία είναι εγγεγραμμένα στον γενικό προϋπολογισμό της Ευρωπαϊκής Ένωσης για το οικονομικό έτος 2001:

- B3-1 0 0 0A: "Προπαρασκευαστικές δράσεις για συνεργασία στους τομείς της πολιτικής για την εκπαίδευση και τη νεολαία - δαπάνη για τη διοικητική διαχείριση".

- B3-1 0 0 0: "Προπαρασκευαστικές δράσεις για συνεργασία στους τομείς της πολιτικής για την εκπαίδευση και τη νεολαία".

2. Το κείμενο του άρθρου 3 αντικαθίσταται από το ακόλουθο κείμενο:

"Τα κράτη της ΕΖΕΣ καταβάλλουν χρηματοδοτική συνεισφορά για τα προγράμματα και τις δράσεις που αναφέρονται στις παραγράφους 1, 2, 2α, 2β, 2γ ,2δ, 2ε και 2ζ, σύμφωνα με το άρθρο 82 παράγραφος 1 στοιχείο α)."

Άρθρο 2

Η παρούσα απόφαση τίθεται σε ισχύ την επόμενη ημέρα της τελευταίας κοινοποίησης προς τη Μικτή Επιτροπή ΕΟΧ δυνάμει του άρθρου 103 παράγραφος 1 της συμφωνίας [2].

[2] [Έχουν αναφερθεί συνταγματικές απαιτήσεις.][Δεν έχουν αναφερθεί συνταγματικές απαιτήσεις.]

Άρθρο 3

Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, [...].

Για τη Μικτή Επιτροπή ΕΟΧ

Ο Πρόεδρος [...]

Οι Γραμματείς της Μικτής Επιτροπής ΕΟΧ [...]